b'\n_START_ARTICLE_\nVenceslav Smrekar\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Kamnem dru\xc5\xbeini Janeza in Ur\xc5\xa1ule Smrekar rojene Sovdat. Umrl pa neznano kdaj in kje. Ljudsko \xc5\xa1olo je obiskoval v Libu\xc5\xa1njem, potem pa je bil za pastirja na Seli\xc5\xa1\xc4\x8dih. Kasneje je delal pri geometru Ivanu Lapajni v Kobaridu, tu je slu\xc5\xbeboval do pomladi 1902, ko se je zaposlil pri geometru Obizziju v Gorici, februarja 1904 pa od\xc5\xa1el k podjetju Burger & Redlich na Grahovo ob Ba\xc4\x8di. Od 1. januarja 1905 je bil v Gorici uslu\xc5\xbebenec stavbnega urada De\xc5\xbeelnega zbora Gori\xc5\xa1ko-Gradi\xc5\xa1\xc4\x8danske. Ob delu je \xc5\xa1tudiral ter leta 1909 postal gradbeni in\xc5\xbeenir. Po diplomi se je v Ljubljani zaposlil pri gradbenem odboru v kranjskem de\xc5\xbeelnem zboru. Po prihodu v Ljubljano se je za\xc4\x8del izpopolnjevati v slikarstvu. Ker s slu\xc5\xbebo v Ljubljani ni bil zadovoljen je leta 1912 od\xc5\xa1el v Beograd. Kasneje o Smrekarju ni ve\xc4\x8d podatkov. Kot vdovec se je drugi\xc4\x8d poro\xc4\x8dil s h\xc4\x8derko Hrabroslava Volari\xc4\x8da. _NEWLINE_Leta 1910 je z dvema akvareloma, portretoma mame in o\xc4\x8deta, v Jakopi\xc4\x8devem paviljonu sodeloval na 3. umetni\xc5\xa1ki razstavi, leta 1912 pa je skupaj z drugimi slovenskimi umetniki, med njimi je bil tudi Hinko Smrekar, razstavljal v Gorici. Slikal je tudi olja na platnu.'